Diari Oficial de la Generalitat Valenciana


Sumari del DOGV 7097, del 27-08-2013 (2013/8349)

Bases de la convocatòria d'una plaça d'inspector de policia local, mitjançant concurs oposició per promoció interna.
--------------------------------------------------------------------------------------------------------------------

### Dades del document

Número de DOGV
:   7097

Data del DOGV
:   27-08-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8349


Data del document
:   01-08-2013

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * concurs administratiu

Bases de la convocatòria d'una plaça d'inspector de policia local, mitjançant concurs oposició per promoció interna. [2013/8349]  
La Junta de Govern Local, en sessió celebrada el 30 de juliol de 2013, va adoptar l'acord que es transcriu literalment:  
«Bases que han de regir la convocatòria per a proveir una plaça d'inspector de policia local de l'Ajuntament d'Aldaia, per mitjà de concurs oposició per promoció interna.  
Aprovada l'oferta pública d'ocupació d'este ajuntament per a l'any 2013 per la Junta de Govern amb data 13 de març de 2013.  
És procedent aprovar les bases específiques que concreten i regulen cada procés selectiu.  
D'acord amb el que disposa la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana (DOGV 3988, 27.04.2001); la Llei de Bases de Règim Local; el Reial Decret Legislatiu 781/1986, de 18 d'abril; el Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories dels policies locals i auxiliars de policia local de la Comunitat Valenciana (DOGV 3988, 27.04.2001); l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, per la qual s'aproven les bases i els criteris uniformes per a la selecció, promoció i mobilitat dels policies locals de la Comunitat Valenciana, escala tècnica; l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i en el reconeixement mèdic; l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana; la Llei 7/2007, de 12 d'abril, de l'Estatut Bàsic de l'Empleat Públic, i la resta de normes d'aplicació.  
  
Per tot això, en virtut de les atribucions que conferixen l'article 21.1.g de la Llei 7/1985, de 2 d'abril, modificada per la Llei 11/1999, de 21 d'abril; l'article 41, en els seus apartats 14, 25 i 27, del Reglament d'Organització, Funcionament i Règim Jurídic de les Entitats Locals, aprovat pel Reial Decret 2568/1986, de 28 de novembre, i la Resolució de l'Alcaldia número 1374/2011, de 28 de juny, per la qual es delega en la Junta de Govern la facultat d'aprovació de les bases de les proves per a la selecció del personal i per als concursos de provisió de llocs de treball de caràcter definitiu.  
La Junta de Govern Local acorda:  
Primer. Aprovar les bases que han de regir la convocatòria per a cobrir en propietat una plaça d'inspector de policia local de l'Ajuntament d'Aldaia, per mitjà de concurs oposició per promoció interna, que es reproduïxen íntegrament a continuació.  
1. Objecte de la convocatòria  
L'objecte d'esta convocatòria és la provisió en propietat per mitjà de concurs oposició per promoció interna d'una plaça vacant d'inspector de la policia local, escala tècnica de l'administració especial, subescala servicis especials, classe policia local, corresponent al grup A, subgrup A2, dotada amb les retribucions bàsiques, complementàries i les altres que corresponguen de conformitat amb la legislació vigent i els acords municipals.  
2. Requisits dels aspirants  
Els aspirants hauran de posseir els requisits següents, referits al dia en què finalitze el termini d'admissió de sol·licituds:  
a) Ser funcionari de carrera integrat en la subescala de servicis especials, classe policia local i els seus auxiliars, categoria oficial de l'Ajuntament d'Aldaia.  
b) Haver romàs, almenys, dos anys com a funcionari de carrera en la categoria d'oficial dins de la mateixa subescala i classe.  
c) No patir malaltia ni defecte físic que li impedisca l'exercici normal de les funcions pròpies de l'escala i categoria a què aspira, d'acord amb el quadro d'exclusions mèdiques que s'establix en l'annex que figura en l'Orde de 23 de novembre de 2005.  
d) No trobar-se suspés ni inhabilitat per a l'exercici de funcions públiques.  
e) Estar en possessió dels permisos que habiliten per a la conducció de les classes B, BTP i A i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
f) Estar en possessió de la titulació de diplomat universitari o equivalent, haver complit les condicions per a obtindre-la en la data en què finalitze el termini de presentació d'instàncies o, si és el cas, haver realitzat i superat el curs d'habilitació segons el Decret 20/2003, de 4 de març, del Consell de la Generalitat (DOGV 4454, 06.03.2003).  
  
3. Presentació d'instàncies i documentació annexa  
3.1. En les sol·licituds per a prendre part en el procés selectiu enunciat, els aspirants hauran de manifestar que posseïxen totes i cada una de les condicions que s'exigixen en la base segona, es dirigiran a l'alcaldessa presidenta de la corporació i es presentaran en el Registre General d'Entrada de l'Ajuntament o de la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado. Les bases es publicaran en el Butlletí Oficial de la Província de València i en el Diari Oficial de la Comunitat Valenciana, i el seu text íntegre es comunicarà a l'Institut Valencià de Seguretat Pública i Emergències.  
3.2. A les instàncies s'adjuntarà:  
a) Justificant d'haver ingressat els drets d'examen, que es fixen en 101,80 euros, segons l'ordenança fiscal reguladora de la taxa per concurrència a proves selectives per a l'ingrés de personal vigent. Els drets d'examen esmentats seran tornats als qui no siguen admesos al procediment selectiu per falta d'algun dels requisits exigits per a prendre part en este, així com als qui renuncien a participar en el procés de selecció abans de la publicació de la llista definitiva d'admesos i exclosos.  
  
b) Certificat mèdic oficial en què es faça constar expressament la capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública. La falta de presentació d'este certificat exclourà els aspirants de participar en el procés de selecció que es convoca.  
  
c) Haurà d'adjuntar-se, igualment, fotocòpia compulsada de la documentació acreditativa dels mèrits al·legats per l'aspirant. Esta documentació haurà d'adjuntar-se a la instància de sol·licitud d'admissió al concurs oposició en sobre tancat, que podrà ser lacrat. No es tindrà en compte cap mèrit que no s'acredite en el moment de presentació de les instàncies. La documentació serà tornada als aspirants que no siguen seleccionats, una vegada esdevinga ferma la resolució del procés de selecció.  
4. Admissió d'aspirants  
4.1. Per a ser admesos a les proves selectives, bastarà que els aspirants manifesten en les seues instàncies que posseïxen totes i cada una de les condicions exigides en estes bases, referides a la data de finalització del termini de presentació d'instàncies, i que hagen abonat els drets d'examen.  
4.2. Expirat el termini de presentació d'instàncies, mitjançant una resolució de l'alcaldia o òrgan competent, s'aprovarà la llista d'aspirants admesos i exclosos, la qual s'adoptarà en atenció a allò que s'ha declarat per les persones aspirants. Esta resolució es publicarà en el Butlletí Oficial de la Província de València i en el tauler d'anuncis de l'Ajuntament, i es concedirà un termini de 10 dies perquè els aspirants exclosos esmenen els defectes. Així mateix, en este termini les persones interessades podran presentar qualsevol reclamació pertinent.  
Seran esmenables els errors de fet, assenyalats en l'article 70 de la Llei 30/1992, de Règim Jurídic de les Administracions Públiques i del Procediment Administratiu Comú, com ara les dades personals de l'interessat, el lloc assenyalat a l'efecte de notificacions, la data, la firma o l'òrgan a què es dirigix.  
No serà esmenable, perquè afecta el contingut essencial de la mateixa sol·licitud del sistema selectiu, el termini de caducitat o la carència d'actuacions essencials com ara:  
- No fer constar que es posseïxen tots i cada un dels requisits de capacitat exigits en les bases.  
- Presentar la sol·licitud de forma extemporània, ja siga abans o després del termini corresponent.  
- La falta de pagament dels drets d'examen o el pagament parcial d'estos.  
Si no es produïx cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà en el Butlletí Oficial de la Província i en el tauler d'anuncis de l'Ajuntament. Esta publicació servirà de notificació als efectes d'impugnacions i recursos. En la resolució s'indicarà la data, el lloc i l'hora de començament del primer exercici. La publicació d'esta resolució serà determinant dels terminis als efectes de possibles impugnacions o recursos.  
Contra la resolució aprovatòria de la llista definitiva els interessats podran interposar recurs contenciós administratiu, en els termes de la Llei Reguladora de la Jurisdicció Contenciosa Administrativa vigent, després del recurs potestatiu de reposició, si és el cas, previst en l'article 116 de la Llei 30/1992.  
5. Tribunal qualificador  
El tribunal qualificador estarà integrat pels membres següents, tots ells amb veu i vot:  
- President: un funcionari de carrera, designat per l'alcaldia, pertanyent al cos de la policia local de la Comunitat Valenciana, amb categoria professional i titulació igual o superior a la de la plaça oferida.  
- Secretari: el secretari de la corporació o funcionari en qui delegue, que actuarà, a més, com a vocal.  
- Vocals:  
- El cap del cos de policia local de la corporació convocant.  
- Dos funcionaris pertanyents als cossos de policia local de la Comunitat Valenciana designats per l'Alcaldia, amb la mateixa categoria o superior a la de la plaça oferida.  
Tots els membres del tribunal hauran de posseir titulació igual o superior a l'exigida en la plaça oferida.  
La designació dels membres del tribunal inclourà la dels suplents respectius i es tendirà, en la mesura que siga possible, a la paritat entre hòmens i dones. Es farà pública junt amb la llista d'admesos i exclosos, així com en el tauler d'anuncis de l'Ajuntament.  
Per al millor compliment de la seua funció, el tribunal podrà estar assistit per assessors especialistes per a la formulació i qualificació de les proves d'aptitud psicotècnica, mèdica, física i idioma de valencià, els quals es limitaran a l'exercici de les seues especialitats respectives i col·laboraran amb els tribunals amb base exclusivament en estes.  
El tribunal no podrà constituir-se ni actuar sense l'assistència com a mínim de la mitat dels seus integrants, titulars o suplents, de manera indistinta, hauran de trobar-s'hi presents sempre el president i secretari o els seus substituts i estarà facultat per a resoldre les qüestions que puguen suscitar-se en la realització dels processos selectius, i adoptar els acords necessaris per l'orde degut d'este en tot allò no previst en estes bases.  
Els acords que haja d'adoptar el tribunal (criteris d'interpretació, data de l'exercici següent, etc.) s'adoptaran per majoria simple dels assistents.  
Els membres del tribunal, així com els assessors tècnics que puguen ser requerits, hauran d'abstindre's de participar-hi quan concórreguen les circumstàncies previstes en l'article 28 de la Llei de Procediment Administratiu Comú, i podran ser recusats pels aspirants quan concórrega alguna d'estes circumstàncies, d'acord amb el que disposa l'article 29 d'esta llei.  
Es podrà recórrer en alçada contra les actuacions del tribunal davant de l'Alcaldia Presidencia, en el termini d'un mes a comptar des que es van fer públiques, d'acord amb els articles 114 i següents de la Llei de Règim Jurídic de les Administracions Públiques i del Procediment Administratiu Comú.  
6. Començament i desenrotllament de l'oposició  
L'orde d'actuació dels aspirants que hagen de realitzar els exercicis corresponents que no puguen realitzar-se conjuntament es determinarà per mitjà de sorteig previ, el resultat del qual es publicarà alhora que les llistes definitives i el tribunal.  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determinarà automàticament la pèrdua del seu dret a participar en el procés selectiu, per la qual cosa en quedarà exclòs.  
El tribunal podrà requerir als aspirants, en qualsevol moment, perquè acrediten la seua identitat, i amb esta finalitat hauran d'anar proveïts del DNI.  
Una vegada començades les proves no serà necessària la publicació dels anuncis successius de celebració dels exercicis restants en el Butlletí Oficial de la Província de València, i n'hi haurà prou amb la seua publicació en els taulers d'anuncis de l'Ajuntament, amb 12 hores d'antelació del començament, si es tracta del mateix exercici, o de 48 hores, si es tracta d'un nou exercici.  
7. Procediment de selecció. Normes específiques  
Les proves de selecció que es convoquen constaran de les fases i exercicis següents:  
A) Fase d'oposició  
La fase d'oposició per a la provisió de places vacants en els cossos de policia local de la Comunitat Valenciana, categoria inspector, constarà de les proves següents, de conformitat amb l'article 6 del Decret 88/2001, de 24 d'abril, del Govern Valencià:  
7.1. Primer exercici. Prova psicotècnica. De caràcter eliminatori  
Consistirà a superar els exercicis o les proves psicotècniques aptitudinals i de personalitat, que s'ajustaran al barem de l'annex III de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic (DOGV 5148, 02.12.2005). Si es considera necessari, es procedirà a la realització d'una entrevista personal a tots o a algun dels aspirants.  
7.2. Proves d'aptitud física. De caràcter obligatori i eliminatori  
Consistirà a superar proves d'aptitud física que posen de manifest la capacitat per a l'exercici del lloc de treball, amb un contingut i marques mínimes que seran, almenys, les següents i segons el quadro d'edats, d'acord amb el que disposa l'orde reguladora.  
Caldrà ajustar-se als barems següents en atenció a l'edat i el sexe dels aspirants.  
  
Barem d'edats masculí  
  
Quadro d'edats 1 2 3  
Fins a 30 anys 4'20?- 3,75 m 60?-  
De 31 a 35 anys 4'50?- 3,50 m 1'10?-  
De 36 a 40 anys 5'30?- 3,25 m 1'25?-  
De 41 a 45 anys 10- 3,00 m 1'30?-  
De 46 a 50 anys 11- 2,75 m 1'40?-  
Més de 50 anys 12- 2,40 m 1'55?-  
  
Barem d'edats femení  
  
Quadro d'edats 1 2 3  
Fins a 30 anys 4'50?- 3,10 m 1'10?-  
De 31 a 35 anys 5'20?- 2,90 m 1'20?-  
De 36 a 40 anys 6'00?- 2,70 m 1'35?-  
De 41 a 45 anys 11- 2,50 m 1'45?-  
De 46 a 50 anys 12- 2,30 m 1'55?-  
Més de 50 anys 13- 2,10 m 2'10?-  
  
Proves  
1. Carrera de resistència, 1.000 metres.  
2. Salt de longitud amb carrera.  
3. Natació, 50 metres.  
La qualificació d'este exercici serà d'apte o no apte, i caldrà superar com a mínim dos de tres de les proves per a ser declarat apte.   
La superació de les proves físiques objecte d'estes bases i d'esta convocatòria tindrà una validesa de quatre anys des de la seua realització, amb independència de l'edat de l'aspirant. Quedaran exempts de realitzar esta prova els aspirants que acrediten haver-la superat en els últims quatre anys anteriors a esta convocatòria.   
La valoració de les proves d'aptitud física en les proves de salt es realitzarà mesurant la distància efectiva.   
La corporació declina tota responsabilitat que es derive dels accidents que es puguen produir com a conseqüència d'este exercici.   
  
Els aspirants hauran d'acudir proveïts de vestimenta i calçat esportius.  
7.3. Qüestionari de cultura policial  
Consistirà a contestar correctament per escrit un qüestionari de 100 preguntes com a mínim i 125 com a màxim, amb quatre respostes alternatives, només una de les quals certa, sobre els temes que constituïxen el temari establit per a la categoria d'inspector en l'Orde d'1 de juny de 2001, de la Conselleria de Justícia i Administracions Públiques (DOGV 4049, 24.07.2001), de desplegament del Decret 88/2001, de 24 d'abril, del Govern Valencià, per la qual s'aproven les bases i els criteris uniformes per a la selecció, promoció i mobilitat dels policies locals de la Comunitat Valenciana, escala tècnica, en un temps màxim de dos hores i mínim d'una hora i 30 minuts.  
Les respostes errònies es valoraran negativament, i penalitzarà una resposta correcta per cada tres errònies o la part proporcional que corresponga.  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.  
7.4. Coneixement de valencià  
Consistirà a traduir del valencià al castellà i viceversa un text proposat pel tribunal, en un temps màxim de 30 minuts.   
Este exercici es qualificarà de 0 a 4 punts i no serà eliminatori.  
7.5. Reconeixement mèdic  
Consistirà a superar un reconeixement mèdic, d'acord amb el quadro d'exclusions mèdiques que es determina en l'annex II.B de l'Orde de 23 de novembre de 2005, de la Conselleria de Justícia, Interior i Administracions públiques (DOGV 5148, 02.12.2005. La qualificació serà d'apte o no apte.  
Els que acrediten haver superat esta prova expressament homologada per l'Institut Valencià de Seguretat Pública en un termini no superior a sis mesos, comptats fins al dia de la finalització del termini de presentació d'instàncies, quedaran exempts de realitzar-lo sempre que no s'hagen produït malalties que, a juí del tribunal mèdic, justifiquen tornar-les a passar.  
7.6. Desenrotllament del temari  
7.6.1. Tema de composició  
Consistirà en el desenrotllament d'un tema d'actualitat i coneixement general relacionat amb els epígrafs que integren el temari establit per a la categoria d'inspector en l'Orde d'1 de juny de 2001, de la Conselleria de Justícia i Administracions Publiques (DOGV 4049, 24.07.2001), triat pel tribunal, l'extensió del qual no podrà ser inferior a tres folis ni excedir-ne cinc, a una sola cara, en un temps no superior a una hora i 30 minuts, a fi de valorar la lògica de l'exposició i el coneixement de l'aspirant. El dit exercici, a elecció del tribunal, podrà ser llegit en sessió pública per l'aspirant.  
La qualificació d'este exercici serà de 0 a 10 punts, i per a superar-lo s'haurà d'obtindre un mínim de 5 punts.  
7.6.2. Desenrotllament del temari  
Consistix a desenrotllar per escrit, durant un temps màxim de dos hores, dos temes triats per la persona aspirant de quatre extrets per sorteig pel tribunal, d'entre els que componen el temari per a la categoria d'inspector de l'Orde d'1 de juny de 2001 esmentada adés.   
  
Estos temes seran llegits en sessió pública davant del tribunal, que podrà formular les preguntes o els aclariments que jutge oportuns sobre estos.   
Es valorarà la claredat d'idees, la facilitat d'expressió i el coneixement sobre els temes exposats.  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
La valoració dels exercicis de desenrotllament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció. A este efecte, caldrà rebutjar totes les puntuacions màximes i mínimes quan entre elles hi haja una diferència de quatre punts o més. Si és el cas, servirà com a punt de referència la puntuació màxima obtinguda.  
7.6.3. Supòsit policial  
Consistirà en la realització d'una prova pràctica, amb una duració mínima d'una hora, que fixarà el tribunal abans de la realització de l'exercici, que versarà sobre planificació, redacció, desenrotllament i exposició escrita d'un supòsit policial sobre les activitats, les funcions i els servicis propis del lloc a què s'opta.   
Es valorarà el desenrotllament i l'exposició de les actuacions i mesures policials que han d'adoptar-se en matèria de distribució de personal, mitjans materials, seguretat ciutadana i viària, actuacions complementàries i altres que siguen necessàries per a la realització del supòsit.  
  
Es podran acompanyar o fixar sobre plànol, que aportarà el tribunal, com també sobre les dades gràfiques o representatives de les actuacions policials o de distribució de mitjans que servisquen per a la millor resolució.  
La qualificació d'este exercici serà de 0 a 10 punts, i caldrà un mínim de 5 punts per a superar-lo.  
B) Fase de concurs  
Finalitzada la fase d'oposició, es valoraran els mèrits aportats per les persones aspirants que l'hagen superada, d'acord amb el barem de mèrits que figura per a la categoria d'inspector en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits dels concursos oposició convocats per a la selecció dels membres dels cossos de policia local de la Comunitat Valenciana.  
  
Només podran participar en la fase de concurs les persones aspirants que hagen superat els exercicis de la fase d'oposició.  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, mèrits i experiència previstos en la convocatòria.  
Els mèrits al·legats per les persones participants hauran d'haver sigut obtinguts o computats fins a la data de finalització del termini de presentació d'instàncies.  
8. Curs selectiu  
Els aspirants proposats pel tribunal, amb la presentació prèvia de la documentació exigida en les bases de la convocatòria, hauran de superar en l'Institut Valencià de Seguretat Pública i Emergències un curs de caràcter selectiu, de contingut teoricopràctic.  
En cada convocatòria, els aspirants que no superen el curs de selecció i formació podran incorporar-se al curs immediatament posterior. Si no superen este segon curs, perdran definitivament el seu dret a participar en el procés de selecció instat.  
Els que no puguen realitzar el curs per qualsevol causa de força major, degudament justificada i apreciada per l'Administració, el faran, si no persistixen tals circumstàncies, en la convocatòria immediata posterior.  
Els aspirants que hagen realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana quedaran exempts de realitzar-lo, mitjançant una resolució del director general competent en matèria de policia, a proposta de la direcció de l'Institut Valencià de Seguretat Pública, si no han transcorregut més de quatre anys des de la data de realització i superació del curs i no se n'haja alterat substancialment el contingut.  
  
Qualificació  
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública i Emergències, i la seua valoració es realitzarà sobre la base de criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i resta d'alumnes, i tots els aspectes de l'actuació de l'aspirant que siguen necessaris per a valorar la seua capacitat per a una prestació adequada de les funcions atribuïdes al lloc.  
Funcionaris en pràctiques  
Durant la realització del curs teoricopràctic, els aspirants seran nomenats funcionaris en pràctiques de les corporacions locals respectives, amb els drets inherents a tal situació i percebent, en tot cas, les retribucions íntegres del lloc a què aspiren.  
9. Nomenament  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda, a l'efecte del seu nomenament com a funcionari de carrera. Igualment, comunicarà la relació dels aspirants que no hagen superat el curs teoricopràctic.  
Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.  
Efectuada la comunicació anterior per l'Institut Valencià de Seguretat Pública i Emergències, i no formalitzat el nomenament en el termini assenyalat en el paràgraf anterior, l'Ajuntament haurà d'abonar a l'aspirant la totalitat de les retribucions corresponents al lloc de treball a què aspira.  
10. Presentació de documents  
L'aspirant proposat pel tribunal haurà d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:  
  
- Certificat de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat del seu original per a la compulsa).  
- Original o fotocòpia compulsada del títol acadèmic exigible segons la convocatòria corresponent.  
- Declaració de no haver sigut separat per mitjà d'expedient disciplinari en qualsevol administració o lloc públic, així com de no trobar-se inhabilitat penalment per a l'exercici de funcions públiques.  
- Fotocòpia compulsada dels permisos de conducció exigits com a requisit en la base segona.  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagen sigut acreditades per a obtindre el seu nomenament anterior. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
  
Els que dins del termini indicat, i excepte cas de força major, no presenten la documentació no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què puguen haver incorregut per falsedat en la seua instància.  
En el cas que l'aspirant siga exclòs per no presentar la documentació, o per falsedat d'esta, el tribunal podrà proposar la inclusió en la llista d'admesos del mateix nombre que el d'exclosos per les causes anteriors, sempre que hagen superat les proves selectives i pel mateix orde que en resulte.  
11. Incidències  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En tot allò no previst en les presents bases caldrà ajustar-se a allò que s'ha disposat en:  
- Llei 7/1985, de 2 d'abril, Reguladora de Bases de Règim Local.  
- Llei 7/2007, de l'Estatut Bàsic de l'Empleat Públic.  
- Llei 30/1984, de 2 d'agost, de Mesures per a la Reforma de la Funció Pública.  
- Reial Decret Legislatiu 781/1986, de 18 d'abril.  
- Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
- Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, i normes de desplegament.  
- Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories dels policies locals i auxiliars de policia local de la Comunitat Valenciana (DOGV 3988, 27.04.2001).  
- Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat dels policies locals de la Comunitat Valenciana, escala tècnica.  
- Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
- Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana.  
- Text refós de la Llei de la Funció Pública Valenciana, aprovada pel Decret Legislatiu de 24 d'octubre de 1995.  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'Administració local.  
- Reglament General d'Ingrés del Personal al Servici de l'Administració de l'Estat, aprovat pel Reial Decret 364/1995.  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana.  
12. Recursos  
Contra les presents bases i els actes administratius definitius que se'n deriven els interessats podran interposar els recursos oportuns en els casos i de la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
  
13. Publicació  
Estes bases es publicaran íntegrament en el Butlletí Oficial de la Província de València, en el tauler d'edictes de l'Ajuntament i en el Diari Oficial de la Comunitat Valenciana, i anunci d'extracte de la convocatòria en el Boletín Oficial del Estado.  
14. Model de sol·licitud  
El model de sol·licitud serà l'establit amb caràcter general en este ajuntament.  
  
  
ANNEX I  
Proves psicotècniques. Barem per al reconeixement psicotècnic  
  
A. Descripció dels factors que cal mesurar en el procés de selecció  
I. Aptituds mentals  
- Intel·ligència general. Capacitat per a comprendre situacions i esdeveniments, les relacions que mantenen, poder captar les estructures de les dites relacions i tindre un mètode sistemàtic de raonament.   
  
- Raonament verbal. Constituïx una mesura de l'aptitud per a comprendre conceptes, expressats a través de la paraula. Valora especialment la capacitat per a abstraure, generalitzar i pensar de manera constructiva. Constituïx un valuós índex del nivell ocupacional a què un subjecte pot aspirar, ja que en moltes tasques hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
   
- Raonament abstracte. Consistix en l'habilitat mental amb formes no verbals. Ja que l'habilitat per a raonar amb paraules no és idèntica a l'habilitat per a raonar amb figures, les mesures de raonament abstracte no substituïxen adequadament el raonament verbal, però poden servir com a element de confrontació.   
- Rapidesa i precisió perceptiva. Suposa l'habilitat de realitzar una anàlisi ràpida de situacions complexes. Les mesures d'este factor mesuren la rapidesa de resposta en tasques de tipus perceptiu.   
- Capacitat d'atenció i resistència a la fatiga mental. Les proves que avaluen este factor exigixen una gran concentració i resistència a la monotonia. En conseqüència, amb escales d'avaluació d'este factor es pot apreciar l'aptitud o capacitat per a concentrar-se en tasques la principal característica de les quals és la rapidesa perceptiva, junt amb l'atenció continuada.   
- Memòria visual. Capacitat per a recordar situacions, esdeveniments, objectes, etc. a través del sentit de la vista.   
II. Personalitat  
Factors de personalitat comuna a tots els opositors:   
- Estabilitat emocional. Persona amb molt control de les seues emocions i de la seua conducta en general. Emocionalment estable, serena i difícil d'alterar davant de les demandes de l'entorn i les seues emocions. Cuidadosa i oberta a les relacions socials. Evidencia el que comunament es coneix com a «respecte a si mateix» i té en compte la reputació social.   
- Sentit de disciplina i de l'autoritat. Persona que es conforma a les normes i demandes dels seus superiors. Pot ser sòbria i digna de confiança, així com dominada pel sentit del deure; perseverant, responsable i organitzada.  
- Seguretat en si mateix. Persona segura de si mateixa en el que fa i com ho fa, que confia en les seues possibilitats i recursos. Manifesta capacitat pràctica i realista. La confiança en si mateix i la capacitat per a interactuar en diferents situacions és madura i poc ansiosa.  
- Capacitat empàtica i de maneig de la relació interpersonal. Desenrotllament de conductes cooperatives. Persona socialment desimbolta, no inhibida, amb bona capacitat per a aconseguir i mantindre contactes personals, així com de posar-se en el lloc dels altres. Manifesta capacitat d'integració en el grup, d'ajuda als altres i es mostra amable i cooperativa amb els companys. Persona adaptable, animosa, interessada pels altres. Bona col·laboradora amb el treball del grup. Neutralitat efectiva en l'exercici professional. Honestedat i integritat.   
  
Persona responsable, organitzada i disciplinada; les seues metes es troben dins de la normativa social. Fa el que és socialment correcte, seguint estrictament les normes, fent el que és acceptat i idoni. S'esforça per millorar i donar un treball de qualitat.   
- Tolerància. Persona comprensiva amb els modes de pensar i actuar aliens i disposada a adaptar-se a les situacions. Manifesta interessos amplis cap a altres modes i formes culturals.   
Factors específics en funció de la categoria a què s'opta:   
- Sentit de la iniciativa. Il·lusió i entusiasme. Capacitat d'automotivació.   
Persona no inhibida, disposada a intentar noves coses, que pot suportar sense fatiga les vicissituds del tracte amb la gent i les situacions emocionals aclaparadores. La seua decisió de canviar de situació professional es basa principalment en la satisfacció de les seues necessitats superiors com a persona, buscant el desenrotllament màxim de les seues capacitats integrat en l'organització a què pertany o busca pertànyer. Manifesta capacitat de sentir-se satisfet pel que fa a la seua ocupació, es preocupa per la seua activitat i s'hi entrega.   
- Lideratge. Maneig de grups. Persona que disposa de qualitats personals basades en la confiança en si mateix i en una dinàmica de relació amb els membres del seu grup, que fa que es motiven i actuen per a aconseguir els objectius de l'organització i es constituïx en guia i conductor. Manifesta, a més, una disposició positiva a treballar amb grups de persones, des d'una posició de poder, harmonitzant motivacions i conductes dels seus components, a fi d'obtindre el millor resultat possible per als fins de l'organització, així com la major satisfacció dels implicats. Comporta conéixer i controlar els processos, rols i relacions que constituïxen la dinàmica grupal.   
- Presa de decisions. Persona que disposa d'estratègies de decisió per a identificar la situació que calga canviar i desenrotllar les etapes per a elaborar i seleccionar les alternatives més adequades en funció del context actual i dels efectes futurs.   
- Resolució de conflictes. Persona amb actitud positiva cap a l'afrontament de conflictes, humans i organitzacionals, amb un enfocament pràctic i amb expectatives d'èxit. L'aspirant assumix el conflicte no com un problema ple d'angoixa i tensió, sinó més prompte com un repte que cal abordar i superar.   
A més de considerar-se el perfil proporcionat per les puntuacions obtingudes en estos factors, s'avaluaran especialment els factors que indiquen la possible aparició de patologies com ara depressió, trastorns paranoides o qualsevol altre tipus d'alteració psicològica que impossibilite un funcionament professional adequat.   
B. Normes i requisits generals  
Qualificació global: la qualificació dels exercicis psicotècnics serà d'apte o no apte.  
Com que es consideren diferents puntuacions en els barems aptitudinals i hi ha una diferent ponderació dels factors de personalitat per a cada escala i categoria, l'obtenció de la qualificació d'apte en una selecció destinada a cobrir un lloc concret de l'escala no serà homologable per a cap altre lloc.   
Factors aptitudinals: dels factors aptitudinals han de superar-se quatre dels cinc/sis proposats, entre els quals ha d'estar, necessàriament, el d'intel·ligència general.  
Factors actitudinals: en relació amb la personalitat, una vegada superades les puntuacions mínimes en les escales de control de les respostes (sinceritat, desitjabilitat social o qualsevol altra d'anàloga), haurà de realitzar-se una anàlisi global de l'estructura de personalitat.   
Es procedirà a esta anàlisi per mitjà de:   
- L'ompliment de tests psicotècnics que avaluen els factors de personalitat mencionats prèviament (anteriorment).   
- La realització d'una entrevista personal a cada un dels aspirants que haja superat les proves aptitudinals, puntuat correctament en les escales de control de resposta en els tests psicològics i present un perfil de personalitat d'acord amb el requerit.  
Es consideraran no aptes aquells candidats que:   
- No superen criteris mínims en les escales de sinceritat, desitjabilitat social o qualsevol altra d'anàloga que valide les respostes dels subjectes.   
- No oferisquen el perfil idoni segons els barems exigits.   
- Que presenten puntuacions que indiquen alteracions psicològiques que impossibiliten o dificulten un funcionament professional adequat.   
  
En totes les escales i categories es contrastaran els resultats obtinguts per mitjà d'una entrevista.   
C. Barems específics per a inspector per promoció interna  
- Aptituds (població de comparació-barems: mostres de diplomats universitaris o mostres de comandaments intermedis).  
- Intel·ligència general: 45   
- Raonament verbal: 45   
- Raonament abstracte: 45   
- Rapidesa i precisió perceptiva: 45   
- Capacitat d'atenció i resistència a la fatiga mental: 45   
- Memòria visual: 45   
- Organització lògica: 45   
- Personalitat. Tots els factors de personalitat indicats com a comuns i, especialment:   
· Sentit de la iniciativa. Il·lusió i entusiasme. Capacitat d'automotivació.   
· Presa de decisions.   
· Resolució de conflictes.   
  
  
ANNEX II  
Reconeixement mèdic  
  
El contingut de la prova de reconeixement mèdic, d'acord amb el que establix l'Orde de 23 de novembre de 2005, és el següent:  
  
La informació obtinguda de les diferents proves serà estrictament confidencial; podrà ser facilitada als interessats després de la sol·licitud procedent per part seua.  
Quadro d'exclusions mèdiques:  
1. Obesitat o primor manifesta que dificulten o incapaciten per a l'exercici del lloc de treball.   
2. Ull i visió.   
Agudesa visual amb correcció o sense inferior als dos terços de la visió normal en ambdós ulls.   
2.2. Hemianòpsia completa i absoluta.   
3. Oïda i audició.   
Agudesa auditiva biaural amb correcció o sense que supose pèrdua entre 1.000 i 4.000 hertzs a 45 decibels.   
4. Aparell locomotor. Qualsevol patologia òssia d'extremitats que produïsquen retraccions o limitacions funcionals de causa muscular o articular.   
5. Aparell digestiu. Qualsevol procés digestiu que, segons el parer dels assessors mèdics, dificulte de forma important l'exercici del lloc de treball.   
6. Aparell cardiovascular. Hipertensió arterial mal controlada, sense sobrepassar les xifres en repòs dels 170 mn/hg en pressió sistòlica i els 95 mn/hg en pressió diastòlica; segons el parer dels assessors mèdics, es podrà repetir la prova quan gu concórreguen circumstàncies que així ho aconsellen. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de miocardi.   
7. Aparell respiratori. La bronquiopatia crònica obstructiva. El pneumotòrax espontani (en més d'una ocasió).   
8. Sistema nerviós. Epilèpsia, alcoholisme i toxicomania.   
9. Pell i fàneres. Cicatrius que produïsquen limitacions funcionals.   
10. Altres processos patològics. Malalties immunològiques sistemàtiques. Intoxicacions cròniques. Hemopaties greus.   
11. I qualsevol procés patològic que segons el parer dels assessors mèdics limite o incapacite l'aspirant per al lloc de treball a què s'opta.  
  
  
ANNEX III  
Temari  
  
Dret constitucional   
Tema 1. La Constitució espanyola de 1978. Estructura. Principis fonamentals. Organització política de l'Estat espanyol. Classe i forma d'estat. Reforma de la Constitució.  
Tema 2. La monarquia parlamentària. La Corona: funcions constitucionals del rei. Successió i regència. La ratificació. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.  
Tema 3. El poder executiu. El Govern. Composició. Funcions. La potestat reglamentària. El poder judicial. Estructura, organització i funcionament dels tribunals en el sistema espanyol.  
Tema 4. Els drets i deures reconeguts en la Constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.  
Tema 5. Els drets humans. Instruments de reconeixement i protecció dels drets humans. La funció policial en relació amb el respecte i l'assegurament dels drets humans.  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.  
Tema 7. Les administracions públiques en la Constitució. L'Administració pública estatal i autonòmica. Competències i autonomia. Relacions. El ciutadà i l'Administració.  
Tema 8. La hisenda pública i l'Administració tributària. El ciutadà i l'Administració tributària.  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de justícia.  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.  
Dret administratiu   
Tema 11. El dret administratiu. Fonts. Normes no parlamentàries amb rang de llei. El reglament.  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.  
  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.  
Tema 14. L'Administració local. El municipi. Elements. Territori. Població. Competències i autonomia. Béns i servicis municipals.  
  
Tema 15. El municipi. Òrgans unipersonals de govern. L'alcalde. Els tinents d'alcalde. Els regidors.  
Tema 16. Òrgans col·legiats de govern. El Ple de l'Ajuntament. La Comissió de Govern. Òrgans consultius i participatius. Les comissions informatives. Les juntes de districte.  
Tema 17. La funció pública. El personal al servici de l'Administració local. Concepte i classes. Organització de la funció pública local. Adquisició i pèrdua de la condició de funcionari.  
Tema 18. La responsabilitat del personal al servici de les administracions públiques. Règim disciplinari i procediment sancionador dels funcionaris públics en general.  
Policia administrativa. Bans i ordenances municipals.  
Tema 19. La potestat reglamentària dels ajuntaments. Les ordenances municipals. Els bans d'alcaldia. Concepte i classes. Infraccions. Potestat sancionadora. Procediment sancionador administratiu.  
Tema 20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.  
Tema 21. Normes d'utilització de les vies públiques. Revetles, guals, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.  
Tema 22. Normes reguladores d'autotaxis i autoturismes. Documentació necessària d'estos vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.  
  
Tema 23. L'activitat urbanística. Requisits. Competències municipals en matèria d'escolarització.  
Policia local   
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.  
Tema 25. La policia local. Missions i objectius. Funcions. Policia administrativa i policia judicial.  
Tema 26. El binomi policia local-ciutadà. Principis bàsics i normes d'actuació. Suports ètics.  
Tema 27. Ordenament legislatiu de la policia local. Estructura orgànica i funcional. Règim estatutari. Drets i deures de les policies locals. Règim disciplinari dels funcionaris de policia local.  
  
Tema 28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.  
Tema 29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El registre de policies locals.  
  
Dret penal   
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.  
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 32. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució.  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.  
Tema 34. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 35. Delictes contra l'Administració pública: prevaricació i altres comportaments injustos; abandó de destinació i omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.  
Tema 38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat viària constitutives de delicte.  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'orde públic.  
Dret processal   
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'habeas corpus.  
Tema 41. La policia judicial. La policia local com a policia judicial. Diligències d'investigació. La identificació. Entrades i registres en llocs tancats. Detenció i detenció il·legal.  
Tema 42. Presó provisional i llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials.  
Policia de trànsit i circulació   
Tema 44. La Llei de Bases sobre Trànsit, Circulació de Vehicles de Motor i Seguretat Viària. Text articulat de la Llei sobre Trànsit, Circulació de Vehicles de Motor i Seguretat Viària. Les competències en matèria de trànsit i seguretat viària.  
Tema 45. Usuaris i conductors. Obres i activitats prohibides en matèria de trànsit i seguretat viària. Normes de circulació de vehicles. Altres normes de circulació. Senyalització.  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.  
Tema 47. Infraccions i sancions. Mesures cautelars. La responsabilitat derivada de les infraccions anteriors. Procediment sancionador. Recursos. Execució de les sancions.  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció tècnica de vehicles. Responsabilitat civil i assegurança obligatòria en els vehicles de motor.  
Tema 49. El transport. Servici públic de viatgers i servici públic de mercaderies o mixtos. El servici privat. Mercaderies perilloses. Condicions tècniques de transport i altres requisits principals. Reglament Nacional de Servicis Urbans i Interurbans de Transport d'Automòbils Lleugers. El transport escolar.  
Tema 50. Els accidents de trànsit: concepte i consideracions prèvies. Les seues causes. Classes i fases.  
Tema 51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.  
Tema 52. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.  
Psicologia   
Tema 53. El comandament. Concepte. Funcions. L'exercici del comandament.  
Tema 54. Estils de comandament. Metodologies de comandament. L'eficàcia del comandament.  
Tema 55. La presa de decisions. Tipologies. El procés de presa de decisions. Factors que influïxen en la presa de decisions. Decisions en grup. Poder i autoritat.  
Tema 56. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.  
  
Tema 57. Relació comandament-subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.  
Tema 58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.  
  
Tema 59. La comunicació amb superiors. Maneig de situacions difícils. Comunicació amb subordinats.  
Tema 60. Grups socials. Les masses. Minories ètniques i culturals. Models explicatius de la delinqüència.  
  
  
  
ANNEX IV  
Barem per a la valoració de mèrits  
  
La valoració dels mèrits al·legats pels aspirants en els procediments de concurs oposició s'ajustarà, en tot cas, al que establix l'Orde de 23 de novembre de 2005, de la Conselleria de Justícia, Interior i Administracions Públiques:  
1. Titulació acadèmica i cursos de formació i perfeccionament. Fins a un màxim de 16,20 punts.   
1.1. Titulació acadèmica. Fins a un màxim de 7,20 punts.  
Es valoraran les titulacions acadèmiques acreditades pels concursants que siguen iguals o superiors a les que s'exigixen per a accedir a l'escala i categoria a què pertanguen. No es valoraran com a mèrit les titulacions que figuren com a requisit per a la provisió del lloc de treball, ni les que siguen imprescindibles per a la consecució d'altres de nivell superior.   
Doctor:   
- Dret, psicologia, criminologia, pedagogia, sociologia i ciències polítiques: 4 punts.   
- En altres matèries: 3 punts.  
Llicenciat:  
- Dret, psicologia, criminologia, pedagogia i sociologia: 2,50 punts.   
  
- En una altra matèria o equivalent: 2 punts.  
Diplomat:   
- Educació social, gestió i administració pública, treball social o criminologia, o tindre superat i degudament acreditat el primer cicle en dret, psicologia, pedagogia, sociologia o ciències polítiques: 1,50 punts.  
  
- En una altra matèria o equivalent: 1 punt.  
Els màsters impartits per la universitat es valoraran amb 0,03 punts per mes complet.   
1.2. Cursos organitzats per l'IVASP o organismes anàlegs. Fins a un màxim de 6 punts.   
Per la realització de cursos organitzats per la direcció general competent per raó de la matèria policial, a través de l'IVASP o homologats per este, caldrà ajustar-se al barem següent. S'hi inclouran els cursos reconeguts per la direcció general com homologats a l'efecte de baremació.   
  
Nombre d'hores Assistència Aprofitament  
De 20 a 50 0.20 0,40 punts  
De 51 a 100 0,40 0,80 punts  
De 101 a 150 0,60 1,20 punts  
De 151 a 200 0,80 1,60 punts  
De 201 a 250 1 2 punts   
Més de 250 1,20 2,40 punts   
  
Quan es tracte de cursos de duració inferior a la mínima avantdita, la seua puntuació estarà determinada per la suma del còmput d'hores i/o assistència a estos, que haurà de realitzar el tribunal qualificador. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 3 punts.   
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de 24 de març de 1995, de la Direcció General d'Interior, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.   
Els cursos bàsics de formació inicial i els cursos d'ascens o capacitació no seran objecte de puntuació, els cursos de dispensa en un grau del requisit de titulació, com a cursos amb diploma d'assistència. No seran puntuables si ja es van tindre en compte a l'efecte de titulació acadèmica per a promoció interna.   
1.3. Coneixement del valencià. Fins a un màxim de 3 punts.   
Acreditat per mitjà de certificat oficial de la Junta Qualificadora de Coneixements del Valencià. La valoració del coneixement del valencià s'efectuarà puntuant exclusivament el nivell més alt obtingut.   
- Certificat de coneixements orals: 0,75 punts.  
- Certificat de grau elemental: 1 punt.  
- Certificat de grau mitjà: 2 punts.  
- Certificat de grau superior: 3 punts.  
2. Antiguitat i grau personal. Fins a un màxim de 12,60 punts.   
2.1. Antiguitat. Fins a un màxim de 10,60 punts.   
- Per cada mes complet de servicis en actiu en la mateixa escala i categoria de la policia local o superior: 0,055 punts.   
- Per cada mes complet de servicis en actiu en cada una de les categories inferiors de la policia local: 0,045 punts.   
- Per cada mes complet de servicis en actiu prestat en altres forces i cossos de seguretat: 0,035 punts.   
- Per cada mes complet de servicis en actiu prestat en qualsevol administració pública no valorats en els paràgrafs anteriors: 0,025 punts.   
  
A este efecte, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.   
2.2. Grau personal. Fins a un màxim de 2 punts.   
Per la possessió d'un grau personal consolidat determinat:   
a) Grau consolidat inferior al del lloc sol·licitat: 1 punt.   
b) Grau consolidat igual o superior al del lloc sol·licitat: 2 punts.   
  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.   
3. Mèrits específics: fins a un màxim de 7,20 punts   
3.1. Idiomes no nacionals: fins a un màxim de 2 punts.   
Coneixement d'un o més idiomes acreditats documentalment, per mitjà de certificat expedit per facultat o escola oficial reconeguda: 1 punt per cada cicle acabat. La superació dels diferents cursos complets que conformen els estudis oficials de diverses facultats o escoles oficials es valorarà a raó de 0,20 punts per curs complet.   
Acreditació de l'escola oficial d'idiomes del coneixement d'idiomes oficials de qualsevol país de la Unió Europea: 0,2 punts per curs o el seu equivalent si es tracta de cicles fins a un màxim d'1 punt. A este efecte, es puntuarà el nivell més alt acreditat.   
3.2. Altres mèrits. Fins a un màxim de 3,20 punts.   
Es valoraran lliurement apreciats pel tribunal qualificador els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions no justificades en expedients expressos, així com qualsevol activitat formativa que es presente en el concurs i altres degudament acreditades i no valorades en els apartats anteriors, tots fins a un màxim de 0,15 punts per mèrit acreditat.   
  
La intervenció com a ponent en conferències i seminaris relacionats amb l'activitat policial i reconeguda per l'IVASP es valorara fins a un màxim de 0,12 punts.  
Les publicacions relacionades amb l'activitat policial es valoraran fins a un màxim de 0,18 punts per cada una.   
3.3. Premis, distincions i condecoracions. Fins a un màxim de 2 punts.   
- Per estar en possessió de la Placa Col·lectiva al Mèrit Policial de la Generalitat Valenciana, 0,30 punts.   
- Per estar en possessió de la Placa Individual al Mèrit Policial de la Generalitat Valenciana, 1 punt.   
- Per estar en possessió de la Medalla al Mèrit Policial de la Generalitat Valenciana, 0,60 punts.   
- Per ser objecte de felicitació o menció individual pel director general de la conselleria competent en matèria de policia local, 0,60 punt per cada una.   
- Per ser objecte de felicitació o menció col·lectiva pel director general de la conselleria competent en matèria de policia local, 0,1 punts per cada una.   
- Per condecoracions concedides, amb un expedient previ respecte d'això, per altres administracions públiques com a reconeixement a la lloable, extraordinària i meritòria actuació policial a títol individual, 1 punt per cada una. Si la condecoració és concedida a títol col·lectiu, la puntuació serà de 0,1 punts per a cada una.   
- Per premis, distincions, felicitacions o mencions concedides, amb un expedient previ respecte d'això, per altres administracions públiques com a reconeixement a la lloable, extraordinària i meritòria actuació policial a títol individual, 0,30 punts per cada un.   
Límits de puntuació   
La puntuació màxima possible a obtindre per tots els apartats d'este barem serà, en conseqüència, de 36 punts.   
Segon. Aprovar la convocatòria del procés selectiu esmentat, els efectes de la qual queden demorats a la data de publicació de la convocatòria en el Boletín Oficial del Estado.  
Tercer. Que s'execute en forma legal, amb la facultat de l'Alcaldia de resoldre els actes que es deriven de l'execució del present acord, incloent-hi els possibles recursos que s'hi puguen formular.»  
  
  
Aldaia, 1 d'agost de 2013. L'alcaldessa: Carmen Jávega Martínez.